**POREZ NA NEKRETNINE**

Prijavu podataka bitnih za oporezivanje porezom na nekretnine nisu dužni podnijeti građani i poduzetnici za nekretnine za koju se plaća komunalna naknada (obveznik komunalne naknade = sadašnji vlasnik), kao i za nekretnine koje se iznajmljuju na temelju ugovora o najmu ili zakupu koji je prijavljen Poreznoj upravi radi plaćanja poreza na dohodak od imovine.

Radi lakšeg prepoznavanja koje podatke građani i poduzetnici moraju dostaviti nadležnom poreznom tijelu za utvrđivanje i naplatu poreza na nekretnine, a u svrhu prijave podataka bitnih za oporezivanje, a što se odnosi na prijavu promjene podataka o nekretnini koja je oporeziva porezom na nekretnine kao i prijavu podataka u svrhu oslobođenja od plaćanja poreza na nekretnine na Web stranici Grada Pula - Pola dostupan je unificirani obrazac Zahtjeva za građane i poduzetnike s uputama za popunjavanje.

**Građani i poduzetnici popunjavaju samo podatke navedene u Zahtjevu i to:**

* **za potrebe prijave promjene podataka o nekretnini koja je oporeziva porezom na nekretnine**:
* podatke o poreznom obvezniku vlasniku nekretnine
* podatke o stambenoj nekretnini samo ako je na istoj došlo do promjene obračunske površine ili namjene nekretnine.
* **za potrebe prijave oslobođenja od plaćanja poreza na nekretnine,** podatke o poreznom obvezniku vlasniku nekretnine, zatim podatke o stambenoj nekretnini za koju može ostvariti propisana zakonska oslobođenja od plaćanja poreza na nekretnine. Propisana zakonska oslobođenja koja se prijavljuju za nekretnine su
* ako je nekretnina namijenjena za stalno stanovanje (ako u njoj stanuje osoba bez prijavljenog prebivališta/boravišta ili ako za nju nije prijavljen ugovor o najmu Poreznoj upravi)
* ako nekretnina nije podobna za stambeni prostor uslijed proglašenja prirodnih nepogoda
* ako je onemogućena stambena namjena nekretnine
* za nekretninu koja ima javnu namjenu ili je namijenjena institucionalnom smještaju osoba
* za nekretnine namijenjene prodaji ili koje su preuzete u zamjenu za neplaćena potraživanja (ako je od dana unosa u poslovne knjige ili od dana preuzimanja pa do 31. ožujka godine za koju se utvrđuje porez, proteklo manje od šest mjeseci).

Zahtjev se podnosi nadležnom poreznom tijelu za utvrđivanje i naplatu poreza na nekretnine - Upravnom odjelu za financije, gospodarstvo i provedbu ITU mehanizma Grada Pula - Pola

* na adresu elektroničke pošte: pisarnica@pula.hr
* ili osobno u gradsku pisarnicu u uredovno vrijeme ili poštom na adresu: Grad Pula, Upravni odjel za financije gospodarstvo i provedbu ITU mehanizma Grada Pula, Pula, Polanijev prolaz 2

do **31. ožujka godine** za koju se utvrđuje porez na nekretnine prema mjestu gdje se nekretnina nalazi (područje Grada Pula – Pola).